cyanic-selkie/wikianc huggingface dataset:
Ry
Henkilöt
Ry on seuraavien henkilöiden nimi:
Joa Korhonen
Joa Korhonen (alun perin Jorma Korhonen, synt. 1980 ) on suomalainen muusikko ja taidemaalari. Hänet tunnetaan erityisesti Sara-yhtyeen laulaja-kitaristina ja lauluntekijänä. Yhtye ja Korhonen ovat kotoisin Kaskisista.
Korhosen ensimmäinen oma yhtye oli punkkeikoilla soittanut Kellariväkeä, josta muodostui myöhemmin Sara. Saran lisäksi Korhonen on soittanut Pedestrian’s Motorissa ja Jenni Niemen kanssa Meadow Island -duossa. Korhonen on julkaissut myös soolomusiikkia nimellä As They Slowly Travel to the Sea. Korhonen säveltänyt ja sanoittanut lauluja myös Irinalle.
Musiikin lisäksi Joa Korhonen on taidemaalari. Hän opiskeli jonkin aikaa Jurvassa kuvallisen ilmaisun linjalla. Korhonen on pitänyt taidenäyttelyitä muun muassa Helsingissä.
Viestiaselaji Suomessa
pienoiskuva|Viestin koulutushaaramerkki thumb|200px|Viestijoukkojen [[taktiset merkit|taktinen merkki ]] thumb|right|250px|P-78-[[kenttäpuhelin on eräs useimpien suomalaisten joukkojen käyttämä viestiväline.]] Viestijoukot tai viestiaselaji on yksi Suomen maavoimien aselajeista. Suomessa viestiaselajin historia ulottuu rautakaudelle. Tällöin viesti kulki vainovalkein, eli korkeille kohdille pystytetyin merkkitulin. Viestiaselaji täyttää 105 vuotta vuonna 2023. Viestitoiminta liittyy joukkojen erilaisen tiedonsiirron hoitamiseen (lähetti, puhe, data, video). Viestitoiminta voi tapahtua radioteitse tai kiinteiden viestintäverkkojen välityksellä.
Suhteellisen edun mukaan viestitoimintaan kuuluu:
Viestitoiminta Suomessa
Sotilasviestitoiminta nykyaikaisessa muodossaan perustui Suomen suuriruhtinaskunnan aikana venäläisiin kiinteistöihin Venäjän–Japanin sodan jälkeen rakennettuihin sähkötysradioasemiin.
Suomen puolustusvoimien viestiaselajiperinne perustuu jääkäriliikkeen merkinantoon, sähkötykseen ja tiedonantoon, puhumiseen. Venäläistä perää oleva sana viesti ja viestijoukot muodostui vasta myöhemmin, itsenäisyyden aikaa. Ranskalaisen mallin mukaan viestiaselaji ja pioneeriaselaji toimivat yhdessä talvisotaa edeltävään aikaan saakka, jolloin viestijoukot eriytettiin teknillisistä aselajeista, pioneerijoukoista, omaksi aselajikseen viestijoukkojen kehityksen takaamiseksi.
Huhtikuussa 1918 perustettiin radiokomennuskunta, jonka tehtävänä oli ottaa haltuun, tutkia ja kunnostaa venäläisten Helsingin ja Viaporin, myöhemmän Suomenlinnan, alueella jättämiä sotilasradioasemia. Keskusasemaksi muodostui Santahaminassa ollut Venäjän Itämeren laivaston 10 000 W Telefunken-radioasema, jolla oli pidetty yhteyksiä koko Itämeren alueella. Sillä saatiin yhteys Itävaltaan saakka.
Kesällä 1918 perustettiin sotalaitoksen radiolennätinosasto, mikä sai sotatoimialueilta kootun kenttäradiokaluston, siihen liitettiin myös Helsingissä olleet radiojoukot, kuten radiokoulu ja kenttäradio-osasto. Radiolennätinosaston esikunta sijaitsi Helsingissä Merimiehenkatu 13:ssa ja kevyt kenttäradio-osasto Santahaminassa. Kevyessä kenttätadioasemassa oli kaksi kuuden hevosen valjakkoa ja raskaassa kenttäradioasemassa kolme kuuden hevosen valjakkoa. Yksi valjakoista oli radiomastohevosvaunun, toinen apparaatin ja kolmas voimakoneen.
Kipinälennätinkoulusta muodostettu Raskas kenttäradio-osasto aloitti Helsingin yliopiston fysiikan laitoksella, ja siirtyi syksyllä 1918 Santahaminan radioaeman yhteyteen. Elokuussa oli käynnistynyt varusmiesopetus, mitä pidettiin erikoislaatuisena ja salaisena.
Jääkärikapteeni Arthur Stenholm, myöhemmin Arthur Saarmaa, kokosi suojeluskuntien rintamalla käytetyt radiot ja venäläisiltä saadun sotasaaliin Helsingin yliopiston fysiikan laitokselle, millä alkoi kesäkuun 1918 alussa sotalaitoksen kipinälennätinkoulu. Ensimmäiset oppilaat siirrettiin Helsinkiin Mikkelissä toimineesta Funkkeri- eli Radistikoulusta.
Yhtymän viestijärjestelmä
Yhtymän viestijärjestelmä (YVI) muodostuu yleensä erilaisten viestiverkkojen yhdistelmästä, jolla varmistetaan viestien perillemeno erilaisissa toimintaympäristöissä.
Yhtymän viestijärjestelmä 2 (YVI2) on hyvin muokkautuvainen joten se saadaan kiinnitettyä miltei mihin tahansa Puolustusvoimien suurempaan ajoneuvoon.
Niin ViAs:ssa kuin ViPa:ssa on sähkömagneettisen häirinnän suojaus, joka on välttämätön sodanajan kalustossa.
Yhtymän viestijärjestelmän lisäksi palveluskäytössä on myös jalkaväkiprikaatien käyttämä m80-järjestelmä, joka perustuu analogisiin radiolinkkeihin ja kenttäkaapelien laajamittaiseen käyttöön.
Alueelliset viestijoukot
Alueellisten viestijoukkojen (ALVI-joukkojen) tehtävänä on yhdistää yhtymän viestijärjestelmä (YVI) kiinteään televerkkoon. YVI2:n tapaan myös ALVI-kalustoa voidaan asentaa muun muassa konttiin maastokuorma-auton lavalle.
Taistelevien joukkojen käyttöön suunnitellusta yhtymän viestijärjestelmästä poiketen alueellisten viestijoukkojen kalusto perustuu kaupalliseen teknologiaan, eikä erityisesti sotilaskäyttöön suunniteltuihin laitteisiin.
Muiden aselajien viestitoiminta
Viestiaselaji toteuttaa yhtymätason viestitoiminnan, mutta erityisesti meri- ja ilmavoimilla, ilmatorjunnalla, kenttätykistöllä sekä rannikkotykistöllä on laajaa viestitoimintaa. Kenttätykistö hoitaa myös suurimman osan jalkaväen viestitarpeista jalkaväkijoukkoihin kuuluvien tykistön ja kranaatinheittimistön viestimuodostelmien avulla. Ilmatorjunnalla sekä kenttätykistöllä on orgaanisesti yhtymän viestijärjestelmän osia, jotka mahdollistavat niiden joustavan liittymisen viestijärjestelmään.
Koulutus
Nykyään viestiaselaji on yksi teknisimmistä Puolustusvoimien aselajeista. Pääkoulutuspaikkana toimii Riihimäen varuskunta ja siellä toimiva Viestirykmentti.
YVI-koulutusta annetaan varusmiehille lähinnä valmiusprikaateissa sekä Panssariprikaatissa.
ALVI-järjestelmän varusmieskoulutus keskittyy pääasiassa Viestirykmenttiin, mutta sitä annetaan myös Karjalan Prikaatissa sekä Kainuun Prikaatissa ja Jääkäriprikaatissa. Viestikoulutusta antavat myös ilmavoimat, merivoimat sekä kaikki ilmatorjunnan ja kenttätykistön joukkoyksiköt.
Nightwatch
Nightwatch on Silje Nergaardin kahdeksas albumi. Tällä levyllä kaikki kappaleet yhtä lukuun ottamatta ovat Nergaardin säveltämiä. "This Is Not America" on Nergaardin tulkinta David Bowien kappaleesta.
30 Seconds to Mars (albumi)
30 Seconds to Mars on alternative rock -yhtyeen 30 Seconds to Marsin debyyttialbumi, jota voidaan kutsua konseptialbumiksi. Albumin julkaisi 27. elokuuta 2002 Virgin Records.
Niklas Süle
Niklas Süle (s. 3. syyskuuta 1995 Frankfurt am Main) on saksalainen jalkapalloilija, joka edustaa Bundesliigassa pelaavaa Borussia Dortmundia. Oikeajalkainen Süle on pelipaikaltaan keskuspuolustaja.
Seurajoukkueura
Süle edusti nuorten tasolla TSG 1899 Hoffenheimia vuodet 2010–2013. Seuran kakkosjoukkueessa hän pelasi kuusi ottelua vuosina 2012–2013. Debyytti Bundesliigassa ykkösjoukkueessa tapahtui toukokuussa 2013 Hamburger SV:tä vastaan. Tuon ottelun Süle aloitti avauskokoonpanossa. Ensimmäisen Bundesliiga-maalinsa Süle teki marraskuussa 2013 Bayern Müncheniä vastaan. Kaudella 2014–2015 Süle oli ennen loukkaantumistaan vakituinen avauskokoonpanon pelaaja ja yksi Hoffenheimin avainpelaajista. Süle loukkaantui joulukuussa 2014 ja oli sivussa kauden loppuun asti.
Kaudeksi 2017–2018 Süle siirtyi Hoffenheimista Bayern Müncheniin noin 25 miljoonalla eurolla. Sülen sopimus oli viisivuotinen. Hän pelasi ensimmäisellä Bayern-kaudellaan 27 ja toisella 31 ottelua ja teki kumpanakin kautena kaksi maalia. Kolmannella kaudella hän pelasi kahdeksan liigaottelua mutta loukkaantui lokakuussa ja toipui pelikuntoon vasta kansallisen kauden päättäneeseen cupfinaaliin, jossa oli vaihdossa. Mestarien liigassa hän pelasi kaksi alkulohkopeliä sekä neljä viimeistä ottelua Bayernin voittaessa mestaruuden. Kaudella 2020–2021 Süle pelasi 20 liigaottelua ja teki niissä yhden maalin. Seuraavalla kaudella hän teki yhden maalin pelaamissaan 28 liigaottelussa. Süle voitti Bayernissa viisi peräkkäistä Saksan-mestaruutta kausilla 2017–2022, Saksan cupin 2019 ja 2020, DFL-Supercupin 2017, 2018, 2020 ja 2021 sekä seurajoukkueiden maailmanmestaruuden ja UEFA Super Cupin 2020. Hän pelasi viiden kauden aikana Bayernissa kaikkiaan 35 Mestarien liigan ottelua ja teki yhden maalin.
Vuonna 2022 Süle siirtyi Borussia Dortmundiin. Tulokaskaudellaan hän pelasi Bundesliigassa 29 ottelua ja teki kaksi maalia. Mestarien liigassa hän pelasi kahdeksan ottelua.
Maajoukkueura
Süle on pelannut monissa Saksan nuorten maajoukkueissa. Vuonna 2012 hän oli alle 17-vuotiaiden maajoukkueen kanssa pelaamassa Euroopan-mestaruuskilpailuissa, joista tuli hopeaa. Vuosina 2014–2016 Süle pelasi Saksan alle 21-vuotiaiden jalkapallomaajoukkueessa. Rio de Janeiron kesäolympialaisissa hän pelasi hopeaa saavuttaneen Saksan joukkueen kaikki kuusi ottelua alusta loppuun. Saksan A-maajoukkueessa Süle pelasi ensimmäisen kerran elokuussa 2016 ystävyysottelussa Suomea vastaan. MM-kilpailuissa 2018 hän pelasi yhden ottelun. Vuonna 2021 järjestetyissä EM-kilpailuissa hän pelasi yhdessä ottelussa 17 minuuttia. Hän pelasi täyden ajan Saksan kaikissa kolmessa ottelussa MM-kilpailuissa 2022.
Asahi Nordic
Asahi Nordic (Asahi) on suomalaista terveysliikuntaa, joka perustuu nykyaikaiseen käsitykseen liikunnan terveydellisistä hyödyistä. Asahi Nordicia tai lyhyesti asahia pystyy harjoittamaan kuka tahansa iästä tai fyysisestä kunnosta riippumatta. Asahia tehdään yleensä ryhmissä, mutta sitä voi tehdä hyvin yksin kotonakin tai ystävien kesken.
Asahin taustaa
Asahi kehitettiin Suomessa noin kaksikymmentä vuotta sitten kokeneiden liikunta-ja terveysalan asiantuntijoiden toimesta. Asahin kehityksen mallina käytettiin perinteisiä terveystaitoja kuten tai chitä ja qigongia. Vaikka nämä taidot ovat maailmanlaajuisesti suosittuja, niissä oli asahin kehitysryhmän mielestä monia haittapuolia nykyaikaisen terveysliikunnan näkökulmasta. Ne ovat muun muassa vaikeita oppia ja niissä käytetään kiinalaisen hoitoperinteen käsitteitä, jotka saattavat tuntua nykypäivän ihmisestä vieraalta. Asahi perustuu yksinkertaisiin liikkeisiin ja harjoittelun vaikutus perustellaan nykyaikaisella liikuntalääketieteellä. Asahi on laji, jonka aloittaminen on tehty mahdollisimman helpoksi. Siten se sopii erinomaisesti myös ihmisille, jotka eivät ole aiemmin harrastaneet liikuntaa. Asahi on nykyaikainen terveysliikunta, jota kaikki voivat harjoittaa iästä tai kunnosta riippumatta. Myös ylipainoiset pysyvät helposti mukana asahin harjoittelussa. Asahi vahvistaa jalkoja ja kehittää tasapainoa. Harjoittelusta on hyötyä terveyden ylläpitämisessä ja apua yleisimmissä terveysongelmissa kuten selän, niskan ja hartiaseudun kiputiloissa ja stressin synnyttämien psykosomaattisten oireiden lieventämisessä.
Asahi Nordicin pääperiaatteet
Asahissa on liikesarjoja, jotka suoritetaan hitaasti ja keskittyneesti, ilman taustamusiikkia tai ylimääräistä hälyä. Yksi liikesarja sisältää kolme harjoitusta kehon ja mielen rentouttamiseksi, kolme harjoitusta hartia-niskaseudulle, kolme harjoitusta selälle ja kolme harjoitusta jaloille ja tasapainolle. Asahi Nordicin harjoittelu pohjautuu sen harjoittelun periaatteisiin.
Periaatteet:
Asahin periaatteet ovat kiinteästi sisäänrakennettuja asahin liikesarjoihin.
Asahi-liikkeet ovat pehmeitä, rauhallisia ja ne tehdään hengityksen tahdissa. Harjoitukset ovat yksinkertaisia, turvallisia ja helppoja oppia. Liikkeet soveltuvat myös arkielämään ja auttavat selviytymään jokapäiväisissä askareissa. Esimerkiksi nosto- ja työntöliikkeet ja ympäristön tiedostaminen ovat asioita, joita useimmat ihmiset tarvitsevat päivittäin. Valitettavasti huolimattomasti tai virheellisesti tehty liike töissä tai vapaa-aikana voi aiheuttaa vammoja. Asahissa keskitytään arkielämässä tarvittaviin taitoihin ja kehon sekä mielen hallintaan jokapäiväisessä elämässä. Perusliikesarjan lisäksi asahissa on myös vaativampia jatkotasoja. Asahia voi harjoitella pystyasennossa, istuen ja jopa maaten.
Levinneisyys
Asahi Nordicin ohjaajia on Suomessa lähes kaikilla paikkakunnilla. Asahi on liikuntahoitoa ja terveysliikuntaa. Sitä harrastetaan työpaikoilla ja kouluissa, puistoissa ja kuntosaleilla, urheilijat käyttävät sitä alkuverryttelynä ja urheilusuorituksesta palautumiseen. Asahia suositellaan kevyen liikunnan muotona muun muassa sydänpotilaille, Parkinsonin taudista ja hengityssairauksista kärsiville. Suomalainen lentoyhtiö Finnair on käyttänyt asahin istumamuotoa pitkän matkan lentojen taukoliikuntana. Suomen lisäksi asahi on saamassa jalansijaa myös eri Euroopan maissa ja Yhdysvalloissa.
Asahin tyylisuuntia
Monen suositun liikuntalajin kuten esimerkiksi joogan tavoin, asahissakin on harjoittelun eri osa-alueita korostavia tyylejä. Asahin alkuvuosina toiminta oli koordinoitu Asahi-Health ry:n nimellä, mutta tämä yhdistys purettiin vuonna 2014 perustajajäsenten jouduttua erimielisyyksiin siitä, miten lajia tulisi viedä eteenpäin. Osa asahin toimijoista jatkaa edelleen Asahi-Health nimellä. Tyylisuuntien erot ilmenevät hieman eri tavalla tehtyinä liikkeinä ja koulutusohjelman eroilla, mutta myös lajin periaatteellisilla eroilla. Esimerkiksi joissakin asahin tyyleissä painotetaan tietoisuustaitojen osuutta enemmän kuin muissa, seurataan kiinalaisia liikunta- ja terveyskäsityksiä tai yhdistetään lajin harjoittelu funktionaaliseen lääketieteeseen.
Asahi Nordic ry perustettiin vuonna 2015 ja se on keskittynyt lajin suomalaisiin juuriin, terveysliikunnan yleisiin periaatteisiin ja koululääketieteessä hyväksyttyyn käsitykseen liikunnan terveysvaikutuksista. Asahi Nordic on sekä yhdistys että koulutusjärjestelmä ja se on Suomen sosiaali ja terveysjärjestö SOSTE ry:n jäsenseura. Asahi Nordic ry on ainoa Suomessa toimiva yhdistyspohjainen asahin harrastajien kattojärjestö.
Luettelo lakkautetuista Suomen lukioista
Tämä artikkeli on epätäydellinen luettelo lakkautetuista Suomen lukioista. Suomen toiminnassa olevat lukiot on lueteltu artikkelissa Luettelo Suomen lukioista. Asteriski (*) tarkoittaa, että kunta jäi täysin ilman lukiokoulutusta lakkauttamisen jälkeen.
Ladbroke Groven metroasema
Ladbroke Grove on Lontoon metron Circle- ja Hammersmith & City -linjojen asema Latimer Roadin ja Westbourne Parkin asemien välissä. Se sijaitsee Ladbroke Grove -nimisen kadun varrella Notting Hillissä, Kensington and Chelsean kaupunkipiirissä.
Asema avattiin 1864 nimellä Notting Hill, mutta sen nimeksi vaihdettiin Ladbroke Grove 1938. Koska asema sijaitsee lähellä Lontoon suurinta antiikkitoria Portobello Road Marketia, sille on ehdotettu uudeksi nimeksi Portobello Roadia.
Vitilevunparatiisipeippo
Vitilevunparatiisipeippo (Erythrura kleinschmidti) on Viti Levun saarella esiintyvä paratiisipeippoihin kuuluva lintu.
Tuntomerkit
Vitilevunparatiisipeippo on noin 11 cm pitkä. Se on väriltään pääosin vihreä, mutta nokka on pinkki, päälaki sininen ja pyrstö musta-punainen. Viereisen piirroksen värit eivät vastaa täysin oikeata lintua.
Lähteet
Erythrura kleinschmidti - BirdLife species factsheet
Reinhold Ernst Petter Jägerhorn
Jägerhorn oli aatelissäädyssä edustaja valtiopäivillä 1891, 1894, 1899, 1900 ja 1905–1906.
Oulun helluntaiseurakunta
Oulun Helluntaiseurakunta on Oulussa toimiva Suomen Helluntaikirkkoon kuuluva helluntaiseurakunta, johon kuului noin 1 250 jäsentä vuonna 2009. Seurakunta on perustettu vuonna 1931. Seurakunnan johtavana pastorina toimii Kauko Uusila.
Seurakunnalla on toimintaa varsinaisen Oulun kaupungin lisäksi Oulun alueella Kiimingissä, Ylikiimingissä ja Toppilassa sekä Kempeleen, Limingan ja Pudasjärven kunnissa.
Seurakunnan johtajat
Oulun helluntaiseurakunnan johtajina ovat toimineet mm. seuraavat henkilöt:
Conradin Cathomen
Conradin Cathomen (s. 2. kesäkuuta 1959 Laax, Graubünden) on sveitsiläinen alppihiihtäjä, joka oli aktiiviurallaan erikoistunut syöksylaskuun.
Cathomen sai Schladmingin MM-kilpailuissa 1982 hopeaa syöksylaskussa 0,48 sekuntia Harti Weiratherille hävinneenä. Sarajevon olympialaisissa 1984 hän oli samassa lajissa 14:s ja Bormion MM-kilpailuissa 1985 kahdeksas. Hän sijoittui syöksylaskun maailmancupin kokonaispisteissä toiseksi kaudella 1982–1983. Hän voitti uransa aikana kaksi maailmancupin syöksylaskukilpailua, sijoittui kaksi kertaa toiseksi ja neljä kertaa kolmanneksi
Maailmancupin palkintosijat
Lähde: FIS
Unkari Eurovision laulukilpailussa
Unkari osallistui Eurovision laulukilpailuun ensimmäistä kertaa vuonna 1993, mutta se ei osallistunut tällöin varsinaiseen kilpailuun. Se taisteli Itä-Euroopan maille järjestetyssä Kvalifikacija za Millstreet -kilpailussa paikasta Euroviisuissa, mutta ei päässyt viisuihin asti. Tästä eteenpäin Unkarin osallistuminen kilpailuun on ollut satunnaista ja menestys vaihtelevaa. Unkari osallistui kuuden vuoden tauon jälkeen vuoden 2005 kilpailuun, ja taas vuoden kisatauon jälkeen vuosien – kisoihin, mutta vetäytyi sen jälkeen taloudellisiin syihin vedoten. Unkari palasi vuonna 2011.
Unkari on esittänyt valtaosan kappaleistaan unkarin kielellä, viimeksi vuoden 2018 kilpailussa. Edustuskappaleet ovat olleet englanninkielisiä vuosina 2007–2012 ja 2014, 2015 sekä 2016.
Nykyinen pistejärjestelmä
Vuodesta 1975 käytössä ollut suomalaisen viihdepäällikkö Heikki Seppälän ideoima äänestyskäytäntö:
Kaksivaiheinen loppukilpailu
Kansainvälisessä finaalissa suora finaalipaikka on viime vuonna 10 parhaiten menestyneellä valtiolla sekä suurimmilla laulukilpailun rahoittajamailla Saksalla, Ranskalla, Espanjalla ja Isolla-Britannialla. Ne valtiot, jotka eivät päässeet suoraan finaaliin, kilpailevat finaalipaikasta semifinaalissa. 10 parhaiten menestynyttä valtiota semifinaalissa pääsevät finaaliin.
Kaksi semifinaalia
Vuonna 2008 päätettiin ottaa käyttöön kahden semifinaalin järjestelmä, jolloin neljä suurinta rahoittajamaata ja edellisen vuoden voittaja ovat automaattisesti finaalissa. Kaikki muut valtiot taistelevat finaalipaikasta kaksiosaisessa semifinaalissa. Kummastakin semifinaalista jatkoon pääsee yhteensä 20 maata.
Unkarin antamat pisteet
Ainoastaan finaalissa annetut pisteet näkyvät taulukossa. Unkari ei osallistunut kilpailuihin vuosina 1996, 1999–2004, 2006 ja 2010. Vuosina 2008 ja 2009 Unkari ei päässyt finaaleihin, mutta sai äänestää niissä.
Unkarin saamat pisteet
Ainoastaan finaalissa annetut pisteet näkyvät taulukossa. Unkari ei osallistunut kilpailuihin vuosina 1996, 1999–2004, 2006 ja 2010. Vuosina 2008 ja 2009 Unkari ei selviytynyt finaaleihin. Vuodesta 2004 lähtien myös semifinaaleissa karsiutuneet maat ovat voineet äänestää finaalissa.
Kapellimestarit
Vuosina 1956–1998 Eurovision laulukilpailussa lauluja säesti suuri viihdeorkesteri jousineen, puhaltimineen ja komppiryhmineen. Jokainen maa lähetti kilpailuun oman kapellimestarin, joka vastasi laulun sovituksesta ison orkesterin säestämänä. Unkari osallistui myös vuoden 1993 Eurovision laulukilpailun esikarsintaan Kvalifikacija za Millstreet, jossa Unkarin kappaletta johti kisan slovenialainen pääkapellimestari Petar Ugrin.
Aiheesta muualla
Eurovision.tv
Dansk Sprognævn
Dansk Sprognævn ("Tanskan kielineuvosto") on Tanskan kulttuuriministeriön alainen kielitieteellinen tutkimuslaitos, joka on perustettu vuonna 1955. Sen tehtäviä ovat mm.:
Kielineuvoston toimitilat sijaitsevat Bogensen kaupungissa.
Vuodesta 2008 lähtien kielineuvosto on valinnut vuoden sanan aina joulukuussa. Vuoden sanan ei tarvitse olla uudissana, vaan se voi olla vanha sana, joka on saanut uuden merkityksen. . Lisäksi kielineuvosto ylläpitää yhdessä Tanskan kieli- ja kirjallisuusseuran kanssa sproget.dk-sivustoa, joka tarjoaa kielineuvontaa.
Briitta
Briitta on suomalainen naisen etunimi. Nimeä ei luokitella yleiseksi.
Digi- ja väestötietoviraston tietojen mukaan Briitta on Suomessa annettu vuoteen 2020 mennessä 808 naiselle. Suosituin ajanjakso vastasyntyneiden Briitta-nimelle on ollut 1940-1950 -luvuilla, jolloin nimi annettiin yhteensä 471 tyttölapselle.
Briitalla ei ole virallista nimipäivää, mutta epävirallisena nimipäivänä pidetään 19. marraskuuta.
Scofieldin kaivosonnettomuus
Scofieldin kaivosonnettomuus tapahtui Yhdysvalloissa Utahin osavaltion Scofieldin kaupungissa 1. toukokuuta 1900. Winter Quartersin hiilikaivoksessa sattuneessa räjähdyksessä kuoli 200 kaivosmiestä, joista 61 oli amerikansuomalaisia. Turma oli aikoinaan Yhdysvaltojen pahin ja nykyään viidenneksi eniten kuolonuhreja vaatinut kaivosonnettomuus. Kaiken kaikkiaan kaivoksessa oli onnettomuuden sattuessa 303 kaivosmiestä.
Onnettomuus tapahtui noin 10.25 aamupäivällä, kun kaivoksen kuilussa numero 4 ollut hiilipöly räjähti. Se levisi koko osastoon, surmasi osan kaivosmiehistä sekä rikkoi ilmanvaihdossa käytetyn tuulettimen. 4-kuiluun yhteydessä olleen 1-kuilun tuuletin jatkoi kuitenkin toimimistaan ja imaisi rajähdyksessä syntyneen myrkyllisen hiilimonoksidin. Suurin osa onnettomuudessa kuolleista oli 1-kuilun työntekijöitä, jotka menehtyivät häkämyrkytykseen. Osa kaivosmiehistä sai surmansa niin nopeasti, että he olivat kuolleet työvälineet käsissään.
Onnettomuuden uhrit haudattiin 5. toukokuuta. Heille järjestettiin kaksi erillistä siunaustilaisuutta, suomalaisille uhreille luterilainen ja muille mormonismin mukainen. Pahiten onnettomuus koetteli Vetelistä lähtöisin ollutta Abraham ja Kaisa Luoman perhettä. He menettivät tragediassa kuusi poikaansa, kaksi lastenlastaan sekä tyttärensä puolison.
Futsal-Liigan kausi 2017–2018
Futsal-Liigan kausi 2017–2018 oli suomalaisen futsalin pääsarjatason 20. kausi. Kausi alkoi 23.9.2017 ja päättyi 30.4.2018. Hallitsevana mestarina kauteen lähti Sievi FS ja sarjanousijana Mad Max. Futsal-Liigassa pelattiin 12 osallistuvan joukkueen kesken kaksinkertainen runkosarja, jonka kahdeksan parhaiten sijoittunutta joukkuetta jatkoivat pudotuspeleihin.
Runkosarja
Sarjataulukko runkosarjan päättyessä * = Karsiutui pääsarjatasolta putoamiskarsinnassa, **= Putosi pääsarjatasolta suoraan
Pudotuspelit
Kaikki pudotuspelisarjat pelattiin paras viidestä-järjestelmällä.
Puolivälierävaiheessa otteluparit muodostettiin valintaperusteella. Runkosarjan voittaja sai valita vastustajansa joukkueista, jotka sijoittuivat sijoille 5 – 8; sen jälkeen runkosarjan sijalle 2 sijoittunut sai valita jäljellä olevista sijoille 5 – 8 sijoittuneista ja lopuksi sijalle 3 sijoittunut valitsi jäljellä olevista sijoille 5 – 8 sijoittuneista. Välierien otteluparit ja kotietu sekä finaalien kotietu ratkaistiin joukkueiden runkosarjasijoituksen perusteella.
Liigakarsinta
Runkosarjan viimeiseksi sijoittunut Ruutupaidat putosi suoraan Futsal-Ykköseen. Ruutupaitojen paikan liigassa sai Ykkösen voittanut Tervarit.
Runkosarjassa 11. sijoittunut Liikunnan Riemu kohtasi liigakarsinnassa Ykkösessä toiseksi sijoittuneen JoSePan paras kolmesta-ottelusarjassa. Altavastaajana putoamiskarsintaan lähtenyt JoSePa voitti Riemun kotiyleisönsä edessä 5-2 ja heti seuraavana päivänä varmisti historiansa ensimmäisen liiganousun 2-3 jatkoaikavoitolla.
Futsal-gaala 2018
Helsingissä 19.5.2018 järjestetyssä Futsal-gaalassa palkittiin kauden 2017–2018 parhaita onnistujia. Miesten Futsal-Liigan osalta jaettiin seuraavia palkintoja:
Kauden Futsalpelaaja: Jani Korpela, KaDy
Kunniamaininnat:
Kauden tulokas: Alejandro Peris Mora, MadMax
Kauden Erotuomari: Timo Onatsu
Runkosarjan pistepörssin voittaja: Arber Istrefi, SoVo (33+18=51, 22 ottelua)
Pudotuspelien pistepörssin voittaja: Jukka Kytölä, KaDy (8+10=18, 10 play off -ottelua)
Tähtikentällinen 2017–2018
Geoff Crammond’s Grand Prix
Geoff Crammond's Grand Prix on Geoff Crammondin kehittämä ajosimulaatiosarja Formula 1 -autoille.
Pyhäniemi
pienoiskuva|[[Pyhäniemen kartanon päärakennus.]]
Pyhäniemi on Hollolan kylä, kirkonkylän itäpuolella Hollolan rantatien varrella. Siellä on Pyhäniemen kartano, peruskoulun ensimmäiset luokat 1-4 sekä Kotomäki-niminen vapaa-ajan asuntoalue. Niemi sijaitsee Vesijärven rannalla.
Pyhäniemessä on toiminut myös Pyhäniemen vanhainkoti, minkä läheisyydessä toimii nuorisokoti. Entisen Pyhäniemen vanhainkodin eteläpihan lämpökeskuksen eteläpuolella on rannoiltaan ruohottuneen Kutajärven lintutorni. Pyhäniemen vanhainkoti peruskorjauksen jälkeen suljettiin Etelä-Suomen aluehallintoviraston vaatimuksesta, koska huonejakoon liittyvät lisätyöt olisivat tulleet kalliiksi. Asukkaat on ohjattu pääasiassa Päijät-Hämeen hyvinvointikuntayhtymän Jalmari-kotiin Lahden kaupungin Jalkarantaan. Vanhainkodin vuosikymmeninen toiminta päättyi maaliskuun puolessa välissä 2017.
Pyhäniemen koulu
Pyhäniemen koulu on Hollolan kirkonkylän lähialueen suurempi koulu, minkä vuoksi Hollolan vanhinta, vuonna 1867 perustettua Uskilan koulua on ajoittain esitetty lakkautettavaksi. Se lakkautettiin ja oppilaat ohjattiin Pyhäniemen kouluun. Entisen Uskilan koulun tiloihin tuli Ravuri Oy ylläpitämään päivätoimintaa 2016.
Erich von Manstein
Erich von Manstein (24. marraskuuta 1887 Berliini, Saksa – 9. kesäkuuta 1973 Icking, Länsi-Saksa) oli Saksan armeijan sotamarsalkka toisen maailmansodan aikana, ja häntä pidetään yleisesti yhtenä aikakautensa edistyneimmistä liikkuvan sodankäynnin asiantuntijoista.
Varhaiset vaiheet
Von Manstein syntyi Fritz Erich Georg Eduard von Lewinski -nimisenä preussilaiseen aristokraattiperheeseen Berliinissä. Hänen isänsä oli tykistökenraali Eduard von Lewinski (1829–1906) ja äitinsä Helene von Sperling (1847–1910). Erichin äidin, Helenen, nuorempi sisko Hedwig von Sperling (1852–1925) oli naimisissa kenraaliluutnantti Georg von Mansteinin kanssa (1844–1913). Pari ei kyennyt saamaan lapsia, joten he päättivät yhdessä Lewinskien kanssa, että tuolloin vielä syntymätön lapsi adoptoitaisiin heille. Kun von Manstein lopulta syntyi, Lewinskit lähettivät sähkeen Mansteineille, jossa luki seuraavaa: ”''Saitte terveen pojan tänään. Äiti ja lapsi voivat hyvin. Onneksi olkoon.''”
Erich von Mansteinin isät eivät olleet pelkästään preussilaisia kenraaleja, vaan jopa hänen molemmat isoisänsä ja äitinsä veli olivat olleet kenraaleita (toinen isoisistä johti armeijakuntaa Ranskan–Preussin sodassa vuosina 1870–1871), hän oli myös läheistä sukua Paul von Hindenburgille, tulevalle sotamarsalkalle ja Weimarin tasavallan presidentille. Täten voidaan sanoa hänen uransa Preussin armeijassa olleen varmaa syntymästään lähtien. Toisaalta von Mansteinilla väitetään olleen myös juutalaisverta suvussaan, mutta näille väitteille ei ole löydetty uskottavia todisteita. Hän suoritti lukion Strassburgissa, josta oli tullut osa Saksaa Ranskan–Preussin sodassa. Tämän jälkeen hän vietti kuusi vuotta kadettijoukoissa (1900–1906) Plönissä ja Groß-Lichterfeldessä. Von Manstein liittyi 3. jalkaväkikaartirykmenttiin maaliskuussa 1906. Hänet ylennettiin luutnantiksi tammikuussa 1907. Lokakuussa 1913 hän pyrki sota-akatemiaan ja aloitti opiskelunsa siellä.
Ensimmäinen maailmansota
Ensimmäisen maailmansodan aikana hän palveli sekä länsi- että itärintamalla. Hän lähti sotaan yliluutnanttina ja 2. reserviläiskaartinrykmentin adjuntanttina.
Pyhäniemi
Lentokenttä
Pyhäniemelle perustettiin vuonna 1940 Hollolan Pyhäniemen lentokenttä.
Erich von Manstein
Ensimmäinen maailmansota
Puolassa von Manstein haavoittui vakavasti marraskuussa 1914 ja palasi palvelukseen jälleen vuonna 1915, jolloin hänet ylennettiin kapteeniksi ja pysyi esikuntaupseerina sodan päättymiseen asti.
Sotien välinen aika
Manstein meni naimisiin vuonna 1920 Jutta Sibylle von Loeschin kanssa, joka oli sleesialaisen maanomistajan tytär. Heidän suhteensa kesti vaimon kuolemaan asti vuonna 1966. He saivat kolme lasta, tyttären nimeltä Gisela ja kaksi poikaa nimeltään Gero (s. 31. joulukuuta 1922) ja Rüdiger. Heidän vanhin poikansa Gero kuoli itärintamalla 29. lokakuuta 1942.
Von Manstein sai vuonna 1919 nimityksen eteläisen rajavartioalueen yleisesikuntaupseeriksi. Sen jälkeen hän oli yksi niistä 100 000:sta sotilaasta, jotka saivat jäädä Versailles’n rauhansopimusten aikaansaamaan Reichswehriin. Hänet nimitettiin komppanian päälliköksi 1920 ja pataljoonan komentajaksi vuonna 1922. 1. helmikuuta 1927 hänet ylennettiin majuriksi ja hän alkoi työskennellä yleisesikunnassa. Hän vieraili muissa maissa tarkoituksenaan saada tietoja heidän sotavoimistaan. Ansioistaan hänet ylennettiin jälleen 1. huhtikuuta 1932 everstiluutnantiksi.
Vuonna 1933 kansallissosialistinen puolue nousi valtaan Saksassa ja heidän poliittisten tavoitteiden juokossa oli Versailles’n ”häpeärauhan” kumoaminen armeijan uudelleenaseistuksen ja laajentamisen kautta. Saman vuoden joulukuussa von Manstein ylennettiin everstiksi. Seuraavan vuoden helmikuussa hänet nimitettiin 3. maanpuolustusalueen esikuntapäälliköksi Berliiniin.
Toinen maailmansota
Erich von Manstein kuului Puolan sotaretken strategian suunnitelleiden kolmen yleisesikuntaupseerin niin kutsuttuun Arbeitstab Rundstedt -komiteaan maavoimien yleisesikunnan OKH:n alaisuudessa. Kaksi muuta olivat kenraalieversti Gerd von Rundstedt ja eversti Gunther von Blumentritt. Puolan sotaretkellä von Manstein toimi von Rundstedtin komentaman etelän armeijaryhmän esikuntapäällikkönä.
Vajaa vuosi Puolan sotaretken jälkeen toimeenpantu strategia (Sichelschnitt, suomeksi sirpinisku tai sirpinviilto) Ranskan valtaamiseksi oli von Mansteinin kehittämä muunnelma vanhemmasta, niin kutsutusta Schlieffen-suunnitelmasta. Alkuperäinen suunnitelma – operaatio Keltainen – hyökkäykseksi Ranskaan koukkaamalla Ardennien kautta oli Saksan yleisesikunnan OKH:n käsialaa, ja perustui sekin Schlieffeniin. Edes Adolf Hitler ei uskonut alkuperäisen operaatiosuunnitelman toteuttamiskelpoisuuteen ja hyökkäystä lykättiinkin pitkään. Toimiessaan von Rundstedtin komentaman armeijaryhmä A:n esikuntapäällikkönä lokakuussa 1939 von Manstein sai käsiinsä operaatio Keltaisen suunnitelmat. Muistelmiensa mukaan hän halveksi suunnitelmaan liittyvää luovuuden puutetta. OKH:n operaatio olisi toistanut vanhaa Schlieffen-suunnitelman koukkausta ja olisi onnistuessaankin johtanut vain ensimmäisen maailmansodan kaltaiseen rintamasotaan syvällä liittoutuneiden maaperällä. Von Manstein halusi tuloksia joilla olisi merkitystä; hän halusi lyödä liittoutuneet kokonaan yhdellä kertaa. Jo lokakuun lopussa hän oli laatinut kokonaan uuden operaatiosuunnitelman. Suunnitelman keskiössä olivat tunkeutuminen Ardennien läpi, mikä vetäisi liittoutuneiden vastahyökkäyksen puoleensa, sekä vahvat panssarikiilat, jotka ilmavoimien tukemina ohittaisivat vihollisen taistelujoukot tunkeutuen syvälle liittoutuneiden armeijoiden selustaan näiden siirryttyä torjumaan Ardennien läpi iskeviä saksalaisia.
Marraskuussa 1939 von Manstein esitteli suunnitelmansa panssarikenraali Heinz Guderianille saadakseen ”panssarimiehen” mielipiteen. Kun Saksan panssariaseen kehittäjänä tunnettu Guderian sai kuulla suunnitelmasta, hänestä tuli suunnitelman innokas tukija. Guderian kertoo muistelmissaan pohtineensa onnistumisen ehtona olevan se, että riittävästi panssarivoimia keskitettäisiin suunnitelman toteuttamiseen; mieluiten aivan kaikki. Lopulta joulukuun neljäs päivä von Manstein toimitti pääesikuntaan operaatiosuunnitelmaan liittyvän muistionsa, johon oli saatu myös tämän esimiehen Gerd von Runstedtin allekirjoitus. Von Mansteinilla oli kuitenkin vaikeuksia saada suunnitelmalleen riittävästi painoarvoa. Hän pommittikin uupumatta pääesikuntaa aina vain uusilla operaatioon liittyvillä muistioilla, joutuen näin lopulta armeijan ylijohdon epäsuosioon. Ongelmana oli, ettei uuden aselajin panssarivaunujen uskottu pystyvän suunnitelman edellyttämään manööveriin liikkua itsenäisesti pitkälle syvyyteen saartamaan vihollinen. Guderianin muistelmissaan esittämän arvion mukaan von Manstein siirrettiin juuri peräänantamattomuudesta tässä asiassa von Runstedtin esikunnasta oman jalkaväkiarmeijakunnan johtoon. Guderianin mukaan hän olisi itse toivonut vähintäänkin panssariarmeijakuntaa, mutta tämä toive nimenomaisesti evättiin. Kuin kohtalon oikusta von Mansteinin onnistui kuitenkin esitellä suunnitelmansa itselleen Hitlerille ollessaan tämän vieraana helmikuussa 1940. Oli nimittäin niin, että nimenomaan uuden komennon vastaanottaneet upseerit kutsuttiin tapaamiseen johtajan kanssa. Tätä mahdollisuutta puhua suoraan Hitlerin kanssa ei välttämättä olisi tarjoutunut, mikäli von Manstein olisi jatkanut vanhassa tehtävässään. Hitler ihastui suunnitelmaan oikopäätä ja vain kolme päivää myöhemmin von Mansteinin suunnitelma oli valittu toteutettavaksi.
Operaatio Barbarossan aikana von Manstein komensi Krimin niemimaan ja Leningradin alueella toimivia armeijoita, kunnes von Manstein ylennettiin etelän armeijaryhmän komentajaksi. Tässä asemassaan von Manstein saavutti suurimmat modernin sodankäynnin meriittinsä. Huolimatta neuvostoliittolaisten sotilas- ja materiaaliylivoimasta hän kykeni pysäyttämään puna-armeijan voitokkaan etenemisen tuoreeltaan Stalingradin taistelun jälkeen ja valtasi Harkovan vastahyökkäyksellään.
Vaikkakaan von Manstein ei koskaan kyseenalaistanut Hitlerin asemaa armeijan ylipäällikkönä, hän oli yksi niistä harvoista kenraaleista, jotka uskalsivat sanoa vastaan, usein pääesikunnan katsoessa vierestä. Tämä olisi johtanut jonkun muun kohdalla korvaamiseen toisella upseerilla, mutta von Manstein oli Hitlerin silmissä kerta toisensa jälkeen todistanut kykynsä. Lopulta von Mansteinin näkemyserot Hitlerin kanssa johtivat hänen viraltapanoonsa vuonna 1944. Mansteinin kehittyneeseen strategiseen näkemykseen on mahdollisesti vaikuttanut se, että hän oli innokas ja myös melko vahva shakinpelaaja.
Sodan jälkeen
Toisen maailmansodan jälkeen vuonna 1949 brittiläinen sotatuomioistuin tuomitsi hänet 18 vuoden vankeuteen sotarikoksista, mutta von Manstein vapautettiin neljä vuotta myöhemmin lääketieteellisiin syihin viitaten.
Sittemmin hän palveli Saksan liittotasavallan hallituksen sotilasasiain laskuun auttaen Bundeswehrin muodostamisessa ja von Manstein nimettiin tuoreen armeijan kunniaesikuntapäälliköksi. Hän neuvoi sotilasasiain neuvonantajana liittohallitusta vuoteen 1960 asti ainoana entisenä Wehrmachtin sotamarsalkkana.
Vinkkii DJ:lle
"Vinkkii DJ:lle" on rap-artisti Spektin neljäs single hänen debyyttialbumiltaan Diktaattorimies. Kappale julkaistiin Rähinä Recordsin kautta 11. lokakuuta 2013, ja sen tuotannosta vastaa HeavyWeight.
Kappaleen musiikkivideolla nähdään cameo-rooleissa Kiira Korpi, Kimmo Wilska, JS16, Darude, Elastinen ja HeavyWeight.
"Vinkkii DJ:lle" nousi Suomen virallisen latauslistan 25. sijalle.
Luettelo suomalaisen nimipäiväkalenterin naisten nimistä
Tämä on täydellinen luettelo naisten etunimistä, jotka esiintyvät suomalaisessa nimipäiväkalenterissa. Vuodesta 2020 lähtien nimipäiväkalenterissa on 475 naistennimeä.
Viimeisin uudistus tehtiin vuoden 2020 alussa, jolloin nimipäiväkalenteriin lisättiin 20 uutta naisten etunimeä.
Konodontit
Konodontit (Conodonta) ovat sukupuuttoon kuolleita, matomaisia leuattomia selkärankaisia, joiden hampaat olivat apatiittiset. Hampaita on löydetty melko paljon paleotsooisen kauden 250–500 miljoonaa vuotta vanhoista kivistä, mutta fossiloitunut konodontin ruumis löydettiin ensimmäisen kerran 1980-luvulla. Konodontit ja niiden sukulaiset elivät kambrikaudelta triaskauden loppuun.
Kun Skotlannista ja Etelä-Afrikasta ensimmäisen kerran löydettiin konodonttien ruumiiden fossiileja, saatiin selkeämpi käsitys niiden rakenteesta. Niillä oli silmät, suomut, lihakset sekä jäykistyvä jänne, joka on selkärangan esiaste.
Joissakin fossiileissa on päässä suuri tumma täplä. Se saattoi olla jättimäinen silmä, mutta se saattoi myös olla hampaisiin liittyvää rustoa.
Boris Obergföll
Boris Obergföll (o.s. Henry, s. 14. joulukuuta 1973 Völklingen, Länsi-Saksa) on saksalainen keihäänheittäjä. Hänen ennätyksensä on 90,44 metriä, jonka hän heitti vuonna 1997 Linzissä. Hän piti monesti kilpailuissa päässään lippalakkia takaperin, ja tästä muodostui Henrylle eräänlainen tavaramerkki. Heittouransa jälkeen hän on valmentanut muun muassa Matthias de Zordoa ja Johannes Vetteriä.
Boris Henry avioitui syyskuussa 2013 niin ikään saksalaisen keihäänheittäjä Christina Obergföllin kanssa ja Henry otti vaimonsa sukunimen. Pariskunnalle syntyi esikoispoika kesäkuussa 2014.
Euroopanmestaruuskisat
Lisäksi Boris Henry voitti nuorten maailmanmestaruuskisoissa hopeaa vuonna 1992. Maailmanmestaruuden näissä kilpailuissa voitti Suomen Aki Parviainen.
Tommaso Salvadori
thumb|250px Adelardo Tommaso Salvadori Paleotti (30. syyskuuta 1835 Porto San Giorgio – 9. lokakuuta 1923 Torino) oli italialainen eläintieteilijä ja lintutieteilijä.
Tommaso Salvadorin vanhemmat olivat italialainen Luigi Salvadori ja englantilainen Esther Welby. Salvadori opiskeli lääketiedettä Pisassa ja Roomassa. Hän liittyi Giuseppe Garibaldin Sisilian retkelle palvellen lääkintäupseerina.
Hän toimi Torinon yliopiston Eläintieteellisen museon johtajan Filippo de Filippin assistenttina 1863–1879 ja apulaisjohtajana 1879–1923. Hänen aikanaan museosta kehittyi Italian parhain. Hänen erikoisalansa olivat Aasian linnut. 1890–1891 hän tutki British Museumin kokoelmia ja luetteloita Lontoossa.
Krokotiilivaraani (Varanus salvadorii) on nimetty hänen kunniakseen, samoin linnuista papuansorsa (Salvadorina waigiuensis), irianinviikunakaija (Psittaculirostris salvadorii), engganonrilli (Zosterops salvadorii), kyhmyrakkeli (Onychognathus salvadorii) ja punapeippo (Cryptospiza salvadorii). Hän itse nimesi satoja lintulajeja ja -alalajeja.
Rubicon Estate Winery
Rubicon Estate Winery -viinitila sijaitsee Rutherfordissa Kaliforniassa USA:ssa, Napa Valleyn alueella. Se tunnettiin aiemmin nimellä Niebaum-Coppola Winery perustajansa suomalaissyntyisen merikapteeni Gustave Niebaumin ja vuonna 1975 tilan ostaneen Francis Ford Coppolan ja hänen vaimonsa Eleanorin mukaan.
Historia
Viinitilan historian katsotaan alkaneen vuonna 1879, jolloin tuomari S. Clinton Hastings ostaa pankinjohtaja William C. Watsonilta viininkasvatukseen soveltuvan Inglenookin tilan. Gustave Niebaum osti Inglenookin tiluksen vuonna 1880 ja ryhtyi kehittämään sitä viinikartanoksi, joka voisi kilpailla hienoimpien Ranskan Bordeaux’n viinialueen tilojen kanssa. Viinitilan päärakennus Inglenook Chateau valmistui 1887. Se oli ensimmäinen Bordeaux-tyylinen viinitila Yhdysvalloissa. Vuoden 1889 maailmannäyttelyssä Niebaumin viinit saivat kultamitalin, ja Gustave Niebaumista tuli kuulu nimi viinipiireissä.
Vuonna 1975 Francis Ford Coppola ja hänen vaimonsa Eleanor ostivat Niebaumin viktoriaanisen kodin ja sitä ympäröivät 1560 eekkerin viinitarhat.
Vuonna 1995 Coppola yhdisti kaksi alkuperäistä Inglenook-palstaa ostamalla Inglenook Chateaun ja sitä ympäröivät viinitarhat, joihin kuuluivat Heitz’s Martha’s Vineyard sekä Beaulieu’s Georges de Latour.
Tuotteet
Rubicon on viinitilan nimikkoviini. Lisäksi viinitila tuottaa seuraavia merkkejä:
OTR-21 Totška
pienoiskuva|OTR-21 Totška -ohjuksia paraatin harjoituksissa Jekaterinburgissa. OTR-21 Totška tai 9K79 on venäläinen lyhyen kantaman ballistinen ohjus (SRBM). Tämän sotanäyttämön ohjuksen nimi on venäjäksi Tочка eli suomeksi "Piste". Se on tunnettu myös Naton koodinimellä SS-21 Scarab. Ohjus korvasi tykistöraketit eli FROG-ohjukset.
Muiden maiden ohjuksista Yhdysvaltain Lance (ohjus) ja Ranskan  Pluton ovat samankaltaisia kuin OTR-21.
OTR-21:n kantama on 70 kilometriä, parannetussa mallissa 120 kilometriä. Ohjuksessa on joko tavanomainen tai ydinkärki. Ydintaistelukärki on 10 tai 100 kilotonnia. Osumatarkkuus 70 kilometrin kantamalla on 160 metriä.
Johan Johnsson (jääkiekkoilija)
Johan Johnsson (s. 16. tammikuuta 1993 Jönköping) on ruotsalainen jääkiekkoilija, pelipaikaltaan keskushyökkääjä. Hän pelaa SHL-seura IK Oskarshamnin riveissä. Johnssonin tähän asti paras SHL-kausi tehopisteillä mitaten oli kausi 2018-19, jolloin hän teki 11 tehopistettä.
Johnsson on pelannut HV71:n paidassa 3 SHL-kautta. Hän jatkaa seurassa kaudella 2019-20. Johnsson laukoo vasemmalta.
Maanpäälliset digitaalitelevisiolähetykset Suomessa
Maanpäälliset digitaalitelevisiolähetykset Suomessa (DVB-T & DVB-T2) kertoo suomalaisesta antenniverkon kautta kiinteistöön tai ajoneuvoon siirrettävästä, digitaaliseen ohjelmasiirtoon perustuvasta televisiojärjestelmästä. Siitä käytetään yleisesti ilmaisua digi-tv. Suomessa digitaalisten lähetysten järjestelmäksi on valittu eurooppalainen DVB-järjestelmä, joka perustuu liikkuvan kuvan häviölliseen MPEG-2-pakkaukseen. 2011 otettiin myös käyttöön DVB-T2 järjestelmä joka tukee MPEG-4 pakkausta. DVB-T2 järjestelmään siirrytään lähivuosina. Siirtymän oli tarkoitus toteutua 31.3.2020, mutta tv-yhtiöt ovat sopineet siirtymän viivästymisestä. Digitaalitelevision lähetykset voivat olla SDTV- tai HDTV-lähetyksiä, jotka voidaan lähettää maanpäällisen lähetysverkon (DVB-T & DVB-T2), kaapeliverkon (DVB-C), laajakaista-tv:n (DVB-IPTV) tai satelliitin (DVB-S) kautta.
Historia
Digisiirtymä Suomessa aloitettiin radiolähetyksistä. Ylellä oli vuodesta 1997 käytössä digiradion koeverkko, jonka toiminta lopetettiin vuonna 2005. Syy digiradion lopettamiseen oli se, että kuulijat eivät hankkineet digitaalisia vastaanottimia koska eivät kokeneet siitä saatavan lisähyötyä tavallisiin radiolähetyksiin verrattuna. Ensimmäinen digitaalinen radiokanava oli Radio Peili. Valtioneuvosto teki toukokuussa 1996 periaatepäätöksen rakentaa Suomeen digi-tv:n maanpäällisen lähetyksen kautta, ajatuksena oli siirtyminen kokonaan digitaaliseen televisioon vuoden 2006 loppuun mennessä. Yleisradio aloitti koelähetykset Espoon Kivenlahden ja Helsingin Santahaminan lähettimiltä 23. lokakuuta 1997 lähettäen kanavia TV1 ja TV2. Digita aloitti maanlaajuisen digitaalisen kuvasignaalin siirtoverkon rakentamisen kesäkuussa 1999. Ensimmäiset lähetykset näkyivät pääkaupunkiseudulla, Tampereella ja Turussa 1. syyskuuta 2000 alkaen. Digitaalitelevisio otettiin käyttöön virallisesti Suomessa 27. elokuuta 2001, jonka myötä myös digisovittimien myynti vauhdittui. Hallitus teki siirtymistä koskevan periaatepäätöksen maaliskuussa 2004, että analogiset lähetykset Suomessa suljetaan 31. elokuuta 2007. 2007 maaliskuussa päätettiin lisäksi, että kaapeliteitse saa tämän jälkeen lähettää analogisia lähetyksiä, jos niiden rinnalla lähetetään digitaalinen signaali.
Liikenneministeriö antoi toimiluvat MTV Oy:lle, Oy Ruutunelonen Ab:lle, Deuterium Oy:lle ja Wellnet Oy:lle. Lisäksi valtioneuvosto myönsi toimiluvan usealle digitaaliselle erikoiskanavalle (elokuva-, koulutus ja urheilukanavalle) ja alueellista ohjelmistoa lähettävälle televisiokanavalle. Lisäksi yksi kanavanippu varattiin täysin Yleisradio Oy:n käyttöön julkisen palvelun televisiotoiminnalle. Lisää toimilupia jaettiin joulukuussa 2006, jolloin seitsemän uutta toimijaa sai kanavia uuteen kanavanippuun. Kaikki toimiluvan saaneet kanavat eivät kuitenkaan ole aloittaneet ja lisäksi monien aloittaneiden televisiokanavien nimet, profiilit sekä omistajayritykset ovat muuttuneet. Alkuvaiheessa kaavailtujen interaktiivisien palvelujen (mm. MHP) kehitys on tyrehtynyt kokonaan. Tähän vaikutti varhaisten digitelevisioiden huono käytettävyys interaktiivisten palveluiden osalta, mobiilipäätelaitteiden nopea kehitys sekä varsinaisten Internet-palveluiden myöhempi yleistyminen älytelevisioissa.
Kanavaniput maanpäällisessä lähetysverkossa
DVB-H standardin lakkautuspäätös tehtiin 2011 valtioneuvostossa ja sen korvaajaksi päätettiin luoda uusi DVB-T2 teräväpiirtostandardin HDTV-kanavanippu. Digita sulki DVB-H-mobiili-tv-verkon kokonaan 5.3.2012.
1. syyskuuta 2007 otettiin ensimmäisen kerran käyttöön kanavanippu E. Tämä toi joukon uusia maksullisia kanavia antenniverkon digi-tv:n katselijoille.
Levinneisyys
Tällä hetkellä digitaalilähetysten maanpäällisen eli terrestriaaliverkon vastaanottoalue kattaa 97,0 prosenttia suomalaisista kotitalouksista. Lähetyksiä voi vastaanottaa perinteisten TV-antennien, kaapeliverkon ja satelliittien kautta. Finnpanelin tiedotteen mukaan heinäkuun lopussa 2007 Suomen talouksista 73 % on hankkinut digitaalitelevisiovastaanottimen. Suurempi levinneisyys on saavutettu maanpäällisen verkon piiriin kuuluvissa talouksissa. Kaapeliverkon piirissä olevista talouksista digiboksi on 61 prosentilla, terrestriaaliverkon talouksissa jo 85 prosentilla.
Siirtymäkausi
Maanpäälliset televisiolähetykset muuttuivat Suomessa digitaalisiksi 1. syyskuuta 2007 klo 4.00. Tämän jälkeen TV1-kanavan analogiset lähettimet olivat vielä päällä viikon, jolloin ne näyttivät pelkkää tiedotetta digisiirtymästä. Alun pitäen kaikki lähetykset tuli vastaanottaa digitaalisina, mutta myönnytyksiä siirtymään annettiin sairaaloille, taloyhtiöille ja viimeiseksi kaapeli-tv-yhtiöille. Signaalimuunnoksen edellytys oli rinnakkaisen digitaalisen signaalin lähettäminen.
Sairaalat saivat kolme vuotta lisäaikaa potilastilojensa digitalisoimiseen. Potilaat pystyivät katsomaan huoneissaan analogiseksi muunnettuja digilähetyksiä vuoden 2010 elokuuhun asti.
Taloyhtiöiden on mahdollista käyttää keskusdigiboksia lähetysten muuntamiseen, mutta tätä vaihtoehtoa ovat käyttäneet harvat taloyhtiöt.
Kaapeliverkossa liikenne- ja viestintäministeriö ei hallinnoi analogisten TV-kanavien lähettämistä, vaan TV-yhtiöt ja kaapeliyhtiöt voivat päättää tästä vapaasti keskenään, jos Yleisradion digitaalinen signaali lähetetään myös kaapelin kautta Yleisradio, MTV3 ja Nelonen sallivat digitaalisen tv:n lähetyssignaalin muuntamisen analogiseksi kaapeli-tv-yhtiöiden verkoissa maanpäällisen verkon alasajon jälkeen. Kaapelitelevisioliitto kuitenkin päätti 7.6.2007, että he lopettavat analogiset TV-lähetykset Suomen kaapeliverkoissa 29. helmikuuta 2008, eikä uusia neuvotteluja TV-yhtiöiden kanssa aloitettu. Analogisten lähetysten lopettaminen jätti enemmän kaistaa maksu- ja HD-kanaville sekä muille palveluille kaapeliverkoissa.